– Silloin, kun Suomi sai itsenäisyyden, Suomen rajalle mentiin puolustamaan ja menettämään.

Tällaisella tietämyksellä varustettu hallituspuolueen kansanedustaja avasi Rajat kiinni! -kansanliikkeen toritapahtuman itsenäisyyspäivänä ja koska koko päivä näytti olevan suunnilleen samanlaista ääntä ilman asiaa, niin minäkin puhun tällä kertaa enimmäkseen kuvin.

Ensin kooste kansanedustaja Laura Huhtasaaren puheesta yhdistettynä muihin saman tilaisuuden esiintyjiin.

James Hirvisaari sai aikoinaan potkut Perussuomalaisten eduskuntaryhmästä, kun hänen vieraansa teki natsitervehdyksen eduskunnan lehterillä. Ajat ovat muuttuneet nopeasti.

Esiintymislavalla oltiin myös erittäin huolissaan suomalaisen naisen koskemattomuudesta – paitsi siinä tapauksessa, että nainen on vaikkapa Li Andersson. Hänelle voi työntää kaktuksen ykköseen tai kakkoseen.

Tapahtumassa vastustettiin mamutusta, mokutusta ja islamisaatiota asianmukaisesti naamioituneena, vaikka poliisi samana päivänä ilmoitti virheellisesti naamioitumisen olevan kiellettyä mielenosoituksissa.

Tämän tapahtuman ilmoittamisesta oli huolehdittu, joten kaikki oli kunnossa. Sen sijaan pastori Kai Sadinmaa järjesti yhden miehen vastamielenosoituksen ja hänet poistettiin paikalta turvallisuusuhkana. Sadinmaa ei ollut ilmoittanut omasta mielenosoituksestaan. Tosin siihen ei ollut tarvettakaan, koska hän osallistui yleiseen kokoukseen julkisella paikalla, mutta se on sivuseikka. Hänen viestinsä oli tilaisuuden luonteeseen väärä ja poliisi poisti hänet paikalta. Rakkauden sanomaa julistava yksinäinen pappi on yleiselle järjestykselle ja turvallisuudelle vaarallinen.

Sitten tämä porukka liittyi äärioikeistolaiseen 612-sohtukulkueeseen, jota markkinoitiin harhaanjohtavasti isänmaallisena tapahtumana. Kainaloita tuulettava käsikramppi ei vastaa minun käsitystäni isänmaallisuudesta.

Kuten odotettu oli, niin paikalla oli myös vastamielenosoittajia, jotka eivät olleet tehneet poliisille ilmoitusta tapahtumastaan. Heihin poliisi testasi uuttaa projetiililaukaisintaan, jolla USA:ssa on vastaavassa tilanteessa tapettu sivullinen silmään osuneella ammuksella. Silmään se osui tälläkin kertaa.

Tästä poliisia on moitittu varsinkin äärioikeiston erilaisilla Fb-sivuilla. Olisi kuulemma pitänyt ampua kovilla ja silmien väliin.

Marssin järjestäneet ”isänmaallisesti kansallismieliset” ovat tyytyväisiä poliisin toimintaan.

Aiemmin Hännikäinen on saanut kuuluisuutta käytettyään sananvapauttaan mm. raiskattujen naisten tukiyhdistyksen linjoilla.

Outoon asentoon on maa mennyt muutamassa vuodessa.